18.03.2016 klo 12:25
Minttu Virtanen ja Emilia Pikkarainen keräävät kehuja Daily Mail -lehdessä.
Mintun ja Kimin todetaan olevan edelleen kuin vastarkastuneita. JUSSI ESKOLA
Brittiläinen Daily Mail -lehti on tehnyt verkkosivuillaan esittelyn F1-varikon upeimmista WAGeista, joilla tarkoitetaan kuljettajien vaimoja ja tyttöystäviä. F1-kausi starttaa sunnuntaina Melbournesta. Suomalaiset kaunottaret Minttu Virtanen ja Emilia Pikkarainen ovat päässeet mukaan Daily Mailin listaukseen.
Lehti hehkuttaa Kimi Räikkösen ja hänen kihlattunsa Minttu Virtasen olevan kuin vastarakastuneita edelleen kolmen vuoden yhdessäolon jälkeen. Lehden esittelyn mukaan Minttu ei ole vain miehensä edustusvaimo, vaan myös lentoemäntä sekä fitnessmalli. Mintun aktiivisuutta Instagramissa hehkutetaan ja hänellä mainitaan olevan yli 42 000 seuraajaa palvelussa. Kaunottaren kerrotaan myös esiintyneen muun muassa Suomen Elle-lehden kansikuvamallina.
– Pariskunnalla on yksivuotias Robin-poika. Räikkönen on tunnettu siitä, että hän pysyttelee poissa julkisuuden parrasvaloista, mutta perhe heidät kuvattiin lomailemassa romanttisella perhelomalla Espanjan Formenterassa viime elokuussa. On päivänselvää, että he ovat äärimmäisen rakastuneita, lehti kirjoittaa.
F1-kuljettaja Valtteri Bottaksen tyttöystävä Emilia Pikkarainen kerää myös kehuja lehden sivuilla.
Emilia Pikkaraisen omaa uraa ihastellaan Daily Mail -lehden jutussa. PSI LIESIMAA
– Hänet saatetaan tuntea F1-lupaus Valtteri Bottaksen tyttöystävänä, mutta hän on myös tähti itsekin. Suomalainen uimari kilpaili jo vuoden 2008 Olympialaisissa 15-vuotiaana ja pitää tällä hetkellä hallussa useita kansallisia ennätyksiä, lehti hehkuttaa vaaleata Emiliaa.
Lehti mainitsee Emilian olleen jo monessa mukana, muun muassa kookosvesi-mainoskasvona sekä mallina ihonhoitotuotteille. Häntä myös kehutaaan edustamistaidoistaan.
Felipe Nasr´n
keräsi kehuja listauksessa.
Max Verstappenin tyttöystävä Mikaela Ahlin-Kottunlisnky on nostettu listaukseen kaunottarien joukkoon ja häntä kehutaan ainoaksi formulavaimoksi, jolla on itselläänkin ura kilpakuljettajana.
F1-tähti Sebastian Vettelin ja hänen tyttöystävänsä Hanna Praterin rakkaustarinaa kehutaan todelliseksi satutarinaksi. Pari tapasi toisensa kouluaikoina ja ovat siitä lähtien olleet yhdessä. Heillä on kaksi tytärtä ja he asuvat Sveitsissä.
Sebastian Vettelin Hanna-puoliso on upea kaunotar. ALL OVER PRESS
Myös suomalaissukuisen Nico Rosbergin vaimo Vivian Rosberg kerää lehdeltä kehuja.
Vivian ja Nico saivat viime vuonna esikoisensa. SPLASH
– Nico nai nuoruuden rakkautensa, sisustussunnittelija Vivian Rosbergin vuonna 2014 ja juuri viime vuonna Vivian synnytti parin ensimmäisen lapsen, Alaia-tyttären.